Risan

Risan (Risano par Talian) al è une frazion dal comun di Pavie, plaçade tal Friûl di Mieç, i abitans si clamin "Risanês". Le  geografichis de place; le alteçe sul livel dal mar a jé di 58 metros. Patron dal paîs al è San Cançian martar che si festege al 30 di Mai, le fieste dal "Perdon" a je dedicade a le Madone de cinturie e si festege le quarte domenie di Avost. Al paìs al è, plui o mancul, a mieze strade fra Udin e Palme; al à, pressepôc, 800 abitans.

Un pocje di storie

Tai antics libris de plevanîs di Aquilee si cjate scrit chist elenc: "Villa Lavariani - Villa de Bicinico - Villa de Gresie (Griis) - Villa Cuchane - Villa S. Stephani - Villa Tisani - Villa Persereani - Villa de Lauzacho - Villa de Chiasotis - Villa de Risano - Villa de Curtiel

Sul glossari dal Prampero, al document plui vecjo dulà che si mençone Risàn di bessôl (e, probabilmentri, cun plevanie autonome) al è tal 1248 fevelânt di "Michael Decanus de Risano". Il decan al ere chel cal comandave le riunions de "vicinie" (cjâfs di famee). 

In chel timp Risàn al è disòt al domini Patriarcjâl (Patriarcât di Aquilee) e al reste fin tal 1420. Dopo, fin tal 1787, al paîs al passe sot Vignesie.

Al cûr pui antîc dal borc al ere dongje da glesie parochiâl, ancje se li cjasis e son stadis rogoladis ator i secui XVIII-XIX, dome dongje dal poç in piere si viôt une costruzion dal mil e cinc cent cirche.

Altris cjasis contadinis, che e dan sule strade cule cort par dentri, si cjatin lunc al troi c’al puarte ale biele gleseute dal mil e cinc cent de “Santissime Trinitât” passant devant de bande dal soreli a mont de vile dai conts Gricui (par talian Agricola, vué de aziende agricule Pighin) che comprent une so gleseute di famee, di front de vile sule stesse strade si cjate un cjasâl contadin cun puarticât (vué de famee Moschete) cun colonis in modon che al siare atôr un curtîl a U.

Di front de glesie si viôt un palaç di qualitât cun barcons ricuadrâs in piere e portâl cun architrâf, prime dai siôrs Orter e dopo dal istitût Renati di Udin vué deventade une locande cun sotet.

Une vore dongje di vile Gricûle e son costruzions paronâlis, sule strade, cun implant a U, le musis e an viarziduris in linie e disponudis in mût simetric cun ricuadris in piere, par dentri si cjatin pituris a fresc, (vué cjase Tavian, timp indaûr le farmacie) di front a je le colone di Sante Sabide.

Atris puescj di valôr come cjase Durîs, e son te place dal paîs, ducj cun portâi in architrâf di piere, qualchidun cun erald, bande dal soreli a mont a je vile Rizzani (zà cjase dal miedi Pinti e prime dai conts Blasuts di Udin) cun t’une cort d’onôr. Puescj rurâi di valôr pal ambient 'e son lunc dute le roe di Palme dulà che si cjate al mulin di Burel cul salt de aghe, sule muse cuintri le strade si viôt une piture a fresc, sul daûr si jeve le tôr di un mulin plui zovin, viars Lumignà e viars Cjasotis atris doi mulins Burel. 

Le Plêf di San Cançian a jè vignûde su slargjant tal mil e cinc cent le struture di une prime piçule glesie, esistente zà prime dal 1358, di cui 'e reste, quasi siguramentri, le part devant che a je caraterizade da tôr medioevâl deventade tôr cjampanarie tacade sule part frontâl dal edifici e poiant su dôs colonis.

Storie plui resìnt    

Tal periodi de ultime guêre Risan, soredut pe presinçe de stazion feroviarie e de piste di aviazion militâr fate dai Todescs, al devente un pont di riliêf e al testimonie le presinçe di ducj i principai contendens dal conflit e de liberazion scomençant dai Todescs (tancj di lôr chei che e vivin ancje te famèsi dal paîs) ai Cosacs ai Polacs fin ai partigjans.
Al paîs in ta chei ains al ere le tiarçe frazion par abitans dal comun di Pavie come che si viôt ancje de pagine dal "anuari gjenerâl d'Italie" dal 1938 chi ripuartade.

Propit pe impuartance in chei ains al pais, e le so piste di aviazion, tal 1952 al ricêf le visite di Dwight David "Ike" Eisenhower, comandant in cjâf de fuarçis aleadis in Europe e che al deventarà dal 1953 al 1961 il 34° president dai Stâts Unîts di Americhe.

In tal 1963 i fradis Vigj, Ercole e Nando Pighin di Pordenon 'e comprin le tignude dai conts Gricui (Agricola par Talian), cule vile di famee, e fasin nassi a Risan une grande aziende agricule pe produzion di vins e pomis che deventarà une impuartant realtât economiche dal cumun e darà lavôr ancje a tancj risanês.
Un atri episodi degn di note riguardant le piste di aviazion di Risan al è dal 7 di avrîl dal 1970 quant che un aereo militâr (un Mig15) ongjerês (al timp le Ongjarie era dilà de "cortine di fiar" fasint part, duncje, dal "Pat di Varsavie") al ven ju a tiare e al pilota, tal Sandor Zoboki, al consegne le armis al guardian comunâl di che volte, Vigji Tusulin (Luigi Tosolini) di Cjasotis, fasint richieste uficiâl di "asîl politic".

Dal 1975 al 2015, an de sò muart, al è stât paîs di residençe e di ativitât artistiche di Arrigo Poz.

Plevàns
An di 
principiNonPais di 
nasiteAn di 
principiNonPais di 
nasiteAn di 
principiNonPais di 
nasite1443  P.Giovanni  Sola   1629  Pre Mattia Vaccario  Zerà   1836  Pre Vincenzo Rinaldi  Sedean1464 P.Giacomo  Fabriano   1634  Pre Pietro Lucchino    1870  Pre Leonardo Teodoro  Raviei1472 P.Francesco    1651  Pre Carlo Lucchino    1873  Pre Carlo Barnaba  Buie1464 P.Cristoforo  Gjermanie   1700  Pre Gio Batta Drigano  Çuian   1897  Pre Felice Lucis  Ribis14.. P.Alessandro vicario    1730  Pre Uldarico Kolmann  Vençon   1927  Pre Luigi Novello  Manzan1508 Pre Bernardo de Susannis  Aquilee   1739  Pre Cristoforo Bon  Culugne   1928  Don Antonio Antonutti  Colorêt di Prât1512 Pre Rizzardo  Cjasteons di Strade   1754  Pre Gio Batta Wonzini  Malisane   1963  Don Mario Merlino  Adorgnan15.. Pre Pompeo Palmense  Risan   1758 Pre Arnoldo Nob.Geskowen  Tresesin   1998  Don Pio Borgna  Madrîs di Feagne1569 P. Andrea Agricola  Risan   1785  P. Pietro Della Stua d'Ampezzo  Cividât   2008  Don Giordano Simeoni  Raspan1601 P. Francesco Panco    1793  Pre Agostino De Checco  Sotselve   2017 Don Valerio Dalla Costa Trep Grant1620 P. Giovanni Balestrini    1812 Pre Gio Batta Zampaolo  Pagnà    

Fameis nobilis di Risan

Gricui conts (Agricola-conti) siore famee udinese di conts (di pusibile origjin ebraiche), al palaç di famee al ere lì che ancje vué si cjate le omonime vie in laterâl di vie Liruti (clamade ancje "Androne dai Ebreos"), le primis notisis 'e son dai prins ains dal 1500, 'e fevelìn dal cont Gaspar marcjadant di lane.
Cicogne conts (Cicogna-conti)
Blasuts conts (Biasutti-conti)
Orte (Orter)

Galerie fotografiche : Puescj & Tradiziôns

 Leams esternis 
 Al mig aterât a Risan
 "Oggi è nato............." al cjant di Nadâl dal paîs fat dal coro de parochie
 Al gjeneràl Eisenhower su le "piste di Risan"
 Sito istitusionàl de aziende Pighin

Categorie:Paîs dal Friûl
Categorie:Frazions di Pavie